Pedagogjia çlirimtare

Pedagogjia çlirimtare është një drejtim dhe lëvizje arsimore, edukative dhe kulturore e cila lidhet me kontributin e pedagogut brazilian Paulo Freire (1921-1997). Sipas këtij drejtimi pedagogjik, arsimi është një proces i ripërtëritjes së gjendjes shoqërore të individit, duke e konsideruar subjektin si një qenie mendimtare dhe kritike, i cili reflekton mbi realitetin në të cilin jeton dhe vepron. Në këtë proces, arsimi çlirimtar është një koncepcion i kundërt me koncepsionin bankar të arsimit, ku ky i fundit e kufizon mundësinë e krijimit të njohurive tona, duke inkurajuar riprodhimin e tyre pa i kuptuar ose analizuar fare ato tema arsimore. Në fushën e drejtimeve dhe lëvizjeve teorike të pedagogjisë, pedagogjia çlirimtare i përket drejtimeve teorike politike. Përfaqësuesit kryesor të këtij drejtimi janë Paulo Freire dhe Heinz-Joachim Heydorn (1916 - 1974). Një kontribut të konsiderueshëm në zhvillimin e këtij drejtimi pedagogjik e ka dhënë edhe dramaturgu brazilian Augusto Boal (1931 - 2009) me të ashtuquajturin "Teatri i të shtypurve".Shkolla për gjuhën dhe kulturën e Atdheut dhe identiteti kombëtar (Seminar kombëtar për mësimin plotësues në gjuhën shqipe në diasporë, “Struga 2008”, 23-25 korrik 2008, Strugë) . Ministria e Arsimit, Shkencës dhe e Teknologjisë e Kosovës, Prishtinë, 2009, fq. 17.­ Mesazhe nga klasa II (Modele të mësimdhënies ndërvepruese), Qendra për Arsim e Kosovës - Kosova Education Center, Prishtinë, 2007, fq. 15  Bernd Overwien: Das lernende Subjekt als Ausgangspunkt. Befreiungspädagogik und informelles Lernen (PDF; 122 kB). Abgerufen am 22. Mai 2010. Liberation and Development: Black Consciousness Community Programs in South Africa, Leslie Anne Hadfield, 2016

 Shih edhe 
 Pedagogjia
 Paulo Freire
 Pedagogjia kritike

 Referime 

Kategoria:Lëvizje dhe drejtime pedagogjike